Document ID: 31996R2470

31996R2470
L 335/10
SLUŽBENI LIST EUROPSKE UNIJE
UREDBA VIJEĆA (EZ) br. 2470/96
od 17. prosinca 1996.
o proširenju uvjeta za oplemenjivačko pravo na biljnu sortu Zajednice vezano uz krumpire
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 2100/94 od 27. srpnja 1994. o oplemenjivačkim pravima na biljnu sortu Zajednice (1), a posebno njezin članak 19. stavak 2.,
uzimajući u obzir prijedlog Komisije,
budući da je prepoznato da tehničke razlike u oplemenjivanju krumpira zahtijevaju ulaganje u aktivnosti istraživanja tijekom dužeg razdoblja u usporedbi s pretežitom većinom svih drugih poljoprivrednih usjeva; budući da je k tome istraživanje na tržištu pokazalo da nova sorta krumpira pokazuje trgovačku vrijednost samo dugoročno u usporedbi s onim poljoprivrednim vrstama koje također traže dugoročne aktivnosti istraživanja; budući da je iz tog razloga pravedan povrat istraživačkih aktivnosti moguć jedino u prilično kasnijoj fazi zaštite u usporedbi s drugim poljoprivrednim usjevima;
budući da, kako bi se uspostavio zakonski prostor kojim bi se postigao pošten povrat, najprikladnija mjera je proširenje početnog trajanja oplemenjivačkog prava na biljnu sortu Zajednice na daljnjih pet godina u slučaju krumpira;
budući da se to proširenje treba primijeniti na sva važeća oplemenjivačka prava na biljnu sortu Zajednice koja su dodijeljena prije stupanja na snagu ove Uredbe ili koja će biti dodijeljena ubuduće, osim ako se nositelj ne odrekne prava ili ga Ured Zajednice za biljnu raznolikost odlukom ne prekine;
budući da razdoblje proširenja treba smanjiti ako je nacionalno pravo za istu sortu imalo učinak u državi članici prije dodjele oplemenjivačkog prava na biljnu sortu Zajednice i sukladno tome je već dozvoljavalo oplemenjivaču da iskoristi prednost svoje sorte; budući da je već određeno načelo usporedbe prema prijelaznim odredbama članka 116. Uredbe (EZ) br. 2100/94,
DONIJELA JE OVU UREDBU:
Članak 1.
1. Trajanje oplemenjivačkog prava na biljnu sortu Zajednice kako je propisano člankom 19. stavkom 1. Uredbe (EZ) br. 2100/94 za sorte krumpira proširuje se za narednih pet godina ne dovodeći u pitanje odredbe članka 116. stavka 4. četvrte alineje spomenute Uredbe.
2. U slučaju sorti za koje je oplemenjivačko pravo dodijeljeno prije dodjele oplemenjivačkog prava na biljnu sortu Zajednice ali na koje se ne primjenjuje članak 116. stavak 4. alineja 4. spomenute Uredbe, proširenje iz stavka 1. se smanjuje najdužim razdobljem u cijelim godinama tijekom kojih je svako dodijeljeno nacionalno pravo imalo učinak u državi članici s obzirom na istu sortu prije dodjele oplemenjivačkog prava na biljnu sortu Zajednice.
Članak 2.
Ova Uredba stupa na snagu sljedećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. prosinca 1996.

Labels: 7
17
15
6